Sküttrup

**Sküttrup** (hougdüütsk: *Schüttorf*) is ne stad in de Gråfskup Bentheym, in et uterste süüdwesten van den düütsken deylståt Neadersassen. Et ligt ungeväär 10 kilometer oaver de grense med Neaderland, un kortby et bundsland Noordryn-Westfalen. Med alle andere gemeyndes förmt de stad de samengemeynde Sküttrup. Et is de öldste stad van de gråfskup. Up den 31. december 2021 woanden der 12.934 lüde up ne uppervlakde van 19,45&nbsp;km2.

## Geskedenisse
By lokaal graevwark vöär ne nye spoarlyne wör en vrouwenbut evünden wat dateerd wör up 2000 jår vk. Ouk kortby liggende gravhöävels düdet up dusenden jåren vaste bewoaning.

Üm de kerstening wyder an to jagen wörden buren uut et franske Calais en Boulogne in de 8. un 9. eywe når et gebeed estüürd. Der woanet noch altyd familys med achternamen dee dårnår vewyset, sou as Hermeling, Hummert en Wanning. Dee sint afeleid van de noordfranske woansteades Hermelinghen, Humbert un Maninghen.

Toch steyt Sküttrup pas as eyrste in 1154 up ne oorkunde, as *Scuhtthorp*, *Scutorpe*, *Scuttorpe* un *Scotdorpe.* Wåras den name vandan kümt is neet heylemåls klår. De verklåringen loupet uuteyne: wat meynt der dat et wat med nen dam in de nåbyliggende Vechte to maken hevt, anderen meynt dat et verwist når de beskütting van den (neet meyr bestånden) burcht Altena. Ne heyle andere verklåring is dat et solde verwysennår de *scuti* of *scoti*, de middeleywske name van de yren. In de nöägde van Sküttrup sint olde yrske ringkrüse vünden, wat to denken gevt dat der yrske monniken eweasd hebbet. Ouk de olde stadstwyke 'Schottbrink' solde dår up wysen.

In 1296 kreag Sküttrup stadsrechten van den Graaf van Bentheym. Se vatten et medeyne an üm der ne 1400 meter lange stadsmüre ümhen to bouwen. De stad wör ouk lid van de Hanse.

## Bekende lüde
Disse lyste gevt lüde dee in Sküttrup ewoand hebbet of der geboaren sint, dee later bekend ewörden sint.

* 1425, Johan van den Mynnesten, düütsk-neaderlandsken künstskilder un etser († 1504)
* 1675, Jodocus Hermann Nünning, geskeedkünnigen un antikäär († 1753)
* 1826, 13. december, Johann Hermann Julius Maekel, portret- un landskopsskilder († 1919)
* 1873, 11. december, Georg Schümer, upvoodkünnigen, skryver, politiker, ståtenlid, vreydesstryder († 1945)
* 1860, 29. määrt, Arnold Wilhelm Nordbeck, reformeerden preydiker († 1948)
* 1886, 25. januari, Ludwig Sager, skoolmeyster, dichter un heymkünnigen († 1970)
* 1912, 2. februari, Hans Leussink, bundsminister vöär underwys un weatenskop (1969–1972) († 2008)
* 1920, 9. oktober, Gerhard Nordholt, reformeerd godgeleyrden un streakwårneamer vöär de evangelisk-reformeerde karke in Noordwestdüütskland († 1994)
* 1948, Herbert Wagner, düütsken underwyskünnigen, geograaf un geskeedkünnigen
* 1944, 14. määrt, Friedrich Johannsen, godgeleyrden, professor in Hannover
* 1952, 12. Januari, Manfred Belok, roomsk-katholiken godgeleyrden, meyster up ne höygere skole in Chur
* 1960, 9. December, Niko Paech, ekonoom
* 1964, 31. mei, Jochen Vogel, harpist
* 1967, 22. november, Guido Kerkhoff, industriemanager
* 1926, Friedrich Justus Heinrich Middendorff, evangelisk-reformeerden vöärganger den sik stark uutspröäk teagen et nationaalsocialisme, later karkhöyvd van de evangelisk-reformeerde Landskarke
* 1973, Spax, rapper, upegroid in Sküttrup
* 1980, 6. november, Simon Cziommer, vöärmålig vootballer, upegroid in Sküttrup
* 1991, 21. april, Cihan Bolat, vootballer, upegroid in Sküttrup
* 1993, 13. april, Gerrit Wegkamp, vootballer, upegroid in Sküttrup
* 1962, 27. november 1962, Daniela de Ridder, Politiker (SPD), woant in Sküttrup